Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: Elfogadta a Nyugdíjbiztosítási Önkormányzat 1997. október 14-i Közgyűlése 105/1997. (X. 14.) Kgy. határozatával.
Paragraph Index: 612

12. A biztosítási képviselők munkáját, valamint a testületek, továbbá a Felügyelő Bizottság működését az Önkormányzati Titkárság (a továbbiakban: Titkárság) segíti. Ellátja az önkormányzat pénzügyi és egyéb adminisztrációját, kezeli nyilvántartásaikat, az ONYF szervezeti egységeire vonatkozó utasítások és pénzügyi szabályzatok szerint. A Titkárság dolgozói az ONYF kinevezett köztisztviselői, felettük azonban a munkáltatói jogokat — a kineve- 1998/18. szám zés és felmentés kivételével, amelyhez az elnök véleményét ki kell kérni — az elnök gyakorolja. 13.1. A Közgyűlésen az elnök a javasolt napirendi pontok elfogadását és azok tárgyalási sorrendjét szavazásra teszi fel. Elfogadása után két — elnöki, alelnöki, bizottsági elnöki — tisztséget nem viselő képviselő személyében javaslatot tesz a jegyzőkönyv, illetve a közgyűlési határozatok (állásfoglalások) hitelesítőire. 13.2. Bármely képviselő, más képviselőkkel együtt is jogosult a nyugdíjbiztosítást érintő, általa részletesen kidolgozott javaslatot — az előírt határidőkre is figyelemmel — az elnök útján a Közgyűlés napirendjére javasolni. A javaslatnak a részletes indokoláson túl határozati javaslatot is tartalmaznia kell. A javaslattevő előzetesen a főigazgatótól a javaslat kidolgozásához, rendelkezésre álló szakmai anyagokat (adatokat) is igényelhet. 13.3. A napirendi pont tárgyalása határozathozatallal vagy állásfoglalás elfogadásával fejeződik be. A szavazás eredményét a szavazatok összeszámlálása után az elnök állapítja meg, és azt azonnal kihirdeti. A Közgyűlés elvi álláspontját állásfoglalás, döntéseit — ideértve az előterjesztésekre, jogszabálytervezetekre adott szakmai véleményt is — pedig határozat formájában hozza meg. Számozásuk az állásfoglalás, illetve a határozat folyamatos sorszámát követően a Közgyűlés dátumának, a „Kgy. állásfoglalás” vagy „Kgy. határozat” jelzésével történik. 13.4. Név szerinti szavazás esetén a képviselők a képviselői névjegyzéken történt bejegyzésük sorrendjében — a névjegyzék felolvasása alapján — egyenként szavaznak. A szavazás eredményének a megállapítása és a határozat (állásfoglalás) kihirdetése a 13.3. pont szerint történik. 13.5. Titkos szavazás esetén a Közgyűlés gépi úton titkosan szavaz vagy a szavazás lebonyolítására háromtagú Szavazatszedő bizottságot választ. A Szavazatszedő bizottság elkészíti a szavazólapokat, kiosztja és a titkos szavazás után a szavazatokat összeszámlálja, az eredményt jegyzőkönyvbe foglalja, aláírja és a Közgyűlés előtt azonnal kihirdeti. A titkos szavazás technikai feltételeiről az elnök gondoskodik.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes